# Zara (marca)

Zara és una cadena de botigues de moda presta pertanyent al grup Inditex fundada per Amancio Ortega Gaona. És la cadena insígnia de l'empresa i està representada en Europa, Amèrica, Àfrica i Àsia amb 1.412 botigues a 69 països, 500 d'elles a Espanya. Cal dir que algunes botigues de Zara també alberguen les botigues Zara Kids i Zara Home. Durant el 2007 es van obrir 560 botigues de tot el grup. Algunes de les seves botigues operen sota la marcaLeftiesiZara Reduced, orientades a vendre roba molt barata i restes sobrants de temporada.
El 2004, la seva xifra de negoci era de 3.819,6 milions d'euros i representava el 67,8% de les vendes de Inditex. Compta amb quatre centres logístics, el principal situat a Arteixo, (Espanya), on va obrir el primer magatzem el 1975 i tres a Saragossa, Madrid i Tordera (Catalunya). Recentment va obrir la primera botiga a la Xina continental, a la ciutat de Xangai.

## Història

El 1975 s'obre la primera botiga Zara, a La Corunya, prop de les fàbriques d'Arteixo, al nord d'Espanya. S'uneix al negoci José María Castellano, professor d'una escola de negocis i amant de la tecnologia, com a mà dreta de Amancio Ortega Gaona, convertint a l'empresa com un model de logístic. El 1988 Zara obre la seva primera botiga fora d'Espanya, a Portugal. El 1994 obre botiga a Suècia, llar del seu competidor més proper, H&M. El 2005, Pablo Isla substitueix al president executiu José Maria Castellano i comença una reestructuració de la logística, a la recerca d'eficiència.

## Crítiques

Al llarg dels anys Zara ha estat objecte de repetides recerques judicials per l'explotació dels treballadors en condicions similars a l'esclavitud.
El 2013, a Dacca, Bangladesh, es va produir l'esfondrament de l'edifici Rana Plaza, on hi havia una de les fàbriques tèxtils que treballen per Zara (controlada pel grup Inditex) i on van morir almenys 381 treballadors. L'associació "Clean Clothes Campaign" (Campanya de Roba Neta) ha acusat Inditex de no controlar les condicions de seguretat de les empreses a les quals confia la gestió dels seus productes.

## Model de negoci

Zara ofereix roba de tendència de qualitat mitjana a un públic femení, adolescent, masculí i infantil Zara Kids. D'aquesta mateixa marca deriva una línia d'articles per a la llar Zara Home. Les seves filials ofereixen més roba per a totes les edats, (Massimo Dutti, Pull and Bear, Oysho, Bershka, Stradivarius Uterqüe.

## Zara Kids

La majoria de botigues Zara compten amb una secció per a nens i nenes. L'edat d'aquesta secció és des d'un any fins als catorze.

## Botigues

Hi ha més de 2000 botigues de Zara en 88 estats. Algunes d'aquestes botigues operen com a botigues Lefties en comptes de Zara, una marca de roba de baix cost. Aquest és el nombre de botigues de Zara a cada estat, a data de 31 de juliol de 2014:
| Àfrica Egipte: 5 Sud-àfrica: 5 Marroc: 4 Tunísia: 2 Algèria: 1 | Amèrica Mèxic: 57 Brasil: 52 Estats Units: 52 Canadà: 26 Colòmbia: 11 Argentina: 10 Veneçuela: 10 Xile: 9 Costa Rica: 2 República Dominicana: 2 Equador: 2 El Salvador: 2 Guatemala: 2 Hondures: 2 Panamà: 2 Perú: 2 Puerto Rico: 2 Uruguai: 2 | Àsia-Oceania R.P. de la Xina: 157  Japó: 92 Corea del Sud: 41 Turquia: 37 Aràbia Saudita: 28 Israel: 23 Índia: 15 Austràlia: 13 Índia: 12 Hong Kong: 11 Tailàndia: 11 Emirats Àrabs Units: 10 Malàisia: 9 Filipines: 8 Singapur: 8 Taiwan: 7 Líban: 7 Kuwait: 6 Kazakhstan: 4 Armènia: 2 Azerbaidjan: 2 Bahrain: 2 Geòrgia: 2 Jordània: 2 Macau: 2 Qatar: 2 Oman: 1 | Europa Espanya: 453 França: 129 Itàlia: 102 Rússia: 84 Portugal: 79 Alemanya: 78 Regne Unit: 66 Polònia: 47 Grècia: 46 Bèlgica: 27 Països Baixos: 25 Romania: 21  Suïssa: 16 Àustria: 12 Suècia: 10 Croàcia: 9 Irlanda: 9 Ucraïna: 9 Hongria: 8 Txèquia: 7 Bulgària: 6 Xipre: 6 Eslovènia: 5 Finlàndia: 4 Letònia: 4 Lituània: 4 Sèrbia: 4 Luxemburg: 3 Noruega: 3 Eslovàquia: 3 Bòsnia i Hercegovina: 2 Dinamarca: 2 Estònia: 2 Islàndia: 2 Albània: 1 Andorra: 1 Macedònia del Nord: 1 Malta: 1 Mònaco: 1 Montenegro: 1 |

## Vegeu també

* Inditex
* Moda presta
* Zara Home

## Referències

* ↑ «Presencia internacional». inditex.com, 30-04-2014. Arxivat de l'original el 6 de juny 2017. [Consulta: 22 juny 2014].
* ↑ «Localizador de tiendas» (en castellà). Zara.com. [Consulta: 22 juny 2014].
Viccionari